laion/Wikipedia-Exotic huggingface dataset:
נערי שובה אלי

נערי שובה אלי הוא אלבום הבכורה של הזמרת הישראלית מרגלית צנעני. הוא יצא לאור בשנת 1986 בהוצאת חברת התקליטים האחים ראובני, שהוציאה במשך כעשור את מרבית שיריה ואלבומיה. את האלבום הפיק ניסין בן חיים ובו נכללים מגוון שירים, ביניהם גרסה בשפה העברית לשיר "La Nave del Olvido". בנערי שובה אלי נכללו הלהיטים "נערי שובה אלי", "עלם חמודות", ו"רוברטו". האלבום הוקלט בין השנים 1985 ל-1986, ויצא לאור בהוצאת חברת התקליטים האחים ראובני. את מרבית שירי האלבום כתבו דני שושן, ושלמה כישור. האלבום הכיל חידוש ל"הכל בגלל האהבה", שבוצע במקור על ידי שלישיית גשר הירקון באמצע שנות ה-60. באלבום נכלל אחד מלהיטיה הגדולים ביותר של צנעני, הנושא את שמו, "נערי שובה אלי", שאותו כתב והלחין דני שושן. במרוצת השנים יצאו לשיר עשרות גרסאות כיסוי, כשהבולטת ביותר מביניהן הייתה גרסתה של ליאת בנאי, שביצעה את השיר באחת מהופעותיה. השיר "עלם חמודות", זכה לגרסה מחודשת של צנעני ביחד עם זהבה בן, בשנת 2014. עיבודים וניהול מוזיקלי: חיים חדד קלידים: חיים חדד תופים: איקי לוי ויגל כוכבי גיטרה בס: יוסי מנחם ואריה ברקוביץ' גיטרה ליווי: שמוליק בודגוב וחיים רומנו גיטרה 'מזרחית': יהודה קיסר, משה בן-משה ('בן-מוש') בוזוקי: אריס נחום סקסופונים: פטר ורטהיימר הוקלט באולפני "קיסר" – רחוב הקונגרס 5 תל אביב טכנאי הקלטה ומיקס: יהודה קיסר ומוני ארנון האלבום נערי שובה אלי באתר ספוטיפיי האלבום נערי שובה אלי באתר אפל מיוזיק "נערי שובה אלי" from נערי שובה אלי by Margalit Tzan'ani on iTunes (באנגלית אמריקאית), 1986-01-01, נבדק ב-2018-04-17 אחים ראובני - מוזיקה ים תיכונית-מסורתית-תימנית-יוונית- שירים להורדה, באתר www.ahim-reuveni.co.il(הקישור אינו פעיל) מרגלית צנעני - רוברטו, נבדק ב-2023-12-13 Shahar241 (2011-07-17), מרגול - נערי שובה אלי, נבדק ב-2018-04-17 Shahar241 (2011-03-31), מרגלית צנעני - עלם חמודות, נבדק ב-2018-04-17 Reuvenibrothersofficial (2014-02-18), מרגלית צנעני - רוברטו, נבדק ב-2018-04-17 Reuvenibrothersofficial (2014-02-18), מרגלית צנעני - מחרוזת ערבית, נבדק ב-2018-04-17 Reuvenibrothersofficial (2014-02-18), מרגלית צנעני - מאמא יא מאמא, נבדק ב-2018-04-17 eventer מילים לשיר נערי שובה אלי - מרגלית צנעני, באתר שירונט מילים לשיר נערי שובה אלי - ליאת בנאי, באתר שירונט מרגלית צנעני - הערוץ הרשמי (2014-03-08), מרגול וזהבה בן - עלם חמודות, נבדק ב-2018-04-17
קאן-סור-מר

קאן-סור-מר (בצרפתית: Cagnes-sur-Mer) היא עיר קייט בדרום צרפת הממוקמת על חוף הים התיכון, בין ניס לבין קאן, ומהווה חלק מהמטרופולין של ניס. העיר ידועה בזכות טיילת החוף שלה, מוזיאון רנואר, הרובע העתיק וההיפודרום. העיר נקראת על שם נהר קאנייה החוצה אותה ונשפך לים בתחומה. קאנייה סור מר מורכבת ממספר רבעים שבעבר היו יישובים נפרדים ובמהלך השנים התחברו זה לזה. רובע לה או דה קאניה (Le Haut-de-Cangese) הנמצא על גבעה מעל מרכז העיר הוא הרובע העתיק של העיר המתייחד ברחובותיו הצרים והמפותלים. בפסגת הגבעה נמצאת טירת נסיכי בית גרימלדי. העיר החדשה שהיא מרכז העיר משתרעת על המישור שבין הגבעה של רובע לה או דה קאניה לבין רובע החוף. לה קרוס דה קאנייה (Le Cros de Cagnes) הוא הרובע הגובל בים. לאורכו משתרעת טיילת החוף. בקצהו נמצא נמל הדייגים. הרובע מופרד משאר חלקי העיר על ידי הכביש המהיר ומסילת הרכת המחברות את ניס עם קאן. טיילת החוף באורך 4 קילומטר, בימי שבת מתקיים בה שוק ציירים. הרובע העתיק (או דה קאניה Haut-de-Canges) רובע קטן מוקף חומה, המטפס על גבעה תלולה בצפון העיר. לה קולט (Les Collettes), האחוזה שהייתה שייכת לצייר רנואר. בית מגורי הצייר משמש כיום מוזיאון בו מוצגות עבודות שלו ומזכרות אישיות ומשפחתיות. טירת נסיכי בית גרימלדי, שהוקמה כמבצר ב-1309 על ידי רנייה גרימלדי ומשמשת כיום כמוזיאון לאמנות. בנוסף לרנואר פעלו בעיר: הסופרת נדין גורדימר, הצייר איב קליין, נגן הג'אז ג'ו לואיס, הזמר מרסל מולודז'י. אתר האינטרנט הרשמי של קאן-סור-מר (בצרפתית) מדריך תיירות רשמי (באנגלית) קאנייה סור מר באתר "מגלים" (אורכב 18.06.2020 בארכיון Wayback Machine) רנואר בקאנייה סור מר, האתר של אלינער ברקת
אריק אליאס

אריק אליאס רבינוביץ' (בספרדית: Erick Elías Rabinovitz; נולד ב-23 ביוני 1980) הוא שחקן ודוגמן יהודי-מקסיקני. אליאס נולד בעיר גוודלחרה שבמדינת חליסקו, מקסיקו. למשפחה יהודית. הוריו הם ססליה רבינוביץ' וריקרדו אליאס פסח. יש לו אח בשם אלקסיס אליאס שעוסק באותו מקצוע של אביו אמנות ועיצוב תעשייתי. בגלל שרוב משפחתו עוסקים באדריכלות אריק החליט לפתוח את התחום שלו בתחום האמנויות, בייחוד משחק, שירה, ציור, פיסול ואפילו עיצוב רהיטים. בשנת 2007 השתתף בטלנובלה מבית טלמונדו זורו: החרב והוורד בתפקיד רנזו שם שיחק לצידם של כריסטיאן מאייר ומרלן פבלה. באותה שנה מאוחר יותר השתתף בטלנובלה "סערה בן עדן" בתפקיד ניקולס. בשנת 2008 השתתף בטלנובלה "בשם האהבה" בתפקיד גבריאל. בשנת 2010 שיחק בתפקיד ראשי של דריו אלארקון בטלנובלה "Niña de mi corazón" של רשת טלוויסה. בשנים 2012 ו-2013 שיחק את דמותו של רוחליו בטלנובלה "Porque el amor manda" לצד פרננדו קולונגה. כמו כן בשנת 2014 שיחק בטלנובלה "גוון התשוקה" את דמותו של מרסלו. בשנת 2016 כיכב אליאס בתפקיד ראשי בטלנובלה התקופתית "מלון הסודות" שם גילם את דמותו של חוליו. בשנת 2020 שיחק בסדרה האמריקאית "100 ימים להתאהב" בתפקיד של פלטארקו קואסטה. הסדרה מבוססת על טלנובלה ארגנטינאית באותו השם משנת 2018. בשנת 2022 גילם את אחת הדמויות הראשיות בסדרת הדרמה קומית הספרדית "Días mejores" אשר הוקרנה בבכורה באמזון פריים וידאו ולאחר מכן בארצות הברית שודרה בשירות הזרמת המדיה פרמאונט+. בהמשך השנה לוהק אליאס לתפקיד ראשי בסרטה של סלמה הייק "Quiero Tu Vida" שם יגלם דיפלומט המתגורר בלונדון. בשנת 2010 התחתן אליאס בחתונה יהודית עם קרלה גווינדי ולהם שתי בנות פנלופה אליאס גווינדי נולדה ב-2011 ואוליביה אליאס גווינדי נולדה ב-2013 בשנת 2015 היגר אליאס עם משפחתו לארצות הברית עקב המצב הביטחוני במקסיקו. מדיה וקבצים בנושא אריק אליאס בוויקישיתוף אריק אליאס, ברשת החברתית אקס (טוויטר) אריק אליאס, במסד הנתונים הקולנועיים IMDb (באנגלית)
נדבורנה (פירושונים)

האם התכוונתם ל... נדבורנה – עיר במערב אוקראינה. חסידות נדבורנה – חסידות שראשיתה בעיירה נדבורנה. קריית נדבורנה – שכונה בבני ברק הקרויה על שם החסידות. מרכז חסידי נדבורנה – קומפלקס בניינים המהווים את מרכזם העולמי של חסידות נדבורנה.
קרלוטה מסבויה

קרלוטה מסבויה (באיטלקית: Carlotta di Savoia; ‏11 בנובמבר 1441 – 1 בדצמבר 1483), הייתה מלכת צרפת ואשתו של לואי האחד עשר, מלך צרפת. קרלוטה נולדה ב-11 בנובמבר 1441 בשאמברי, ללודוביקו, דוכס סבויה ולאן מקפריסין, בתם של יאנוס, מלך קפריסין ושארלוט דה בורבון-לה מארקה. בשנת 1443 אירסו אותה עם פרידריך מסקסוניה, בנו של פרידריך השני, הנסיך הבוחר מסקסוניה, אולם האירוסין בוטלו כעבור זמן קצר. ב-14 בפברואר 1451 התחתנה קרלוטה עם לואי, דופן צרפת, ממנו נולדו לה 8 ילדים. בשנת 1461 מת חמיה שארל השביעי, מלך צרפת, ובעלה עלה לשלטון במקומו כלואי האחד עשר, מלך צרפת. לאחר שעלה לכס המלוכה של צרפת, נטש לואי את קרלוטה בבורגונדי, תלויה לחלוטין בסיועה של איזבל מבורבון. בתקופת שלטונו התרחק לואי מקרלוטה, והותירה מבודדת בטירת אמבואז עם אחיותיה, תוך שהיא מפקחת על גידול ילדיה. ב-30 באוגוסט 1483 מת בעלה לואי האחד עשר, ובנה שארל השמיני, מלך צרפת עלה לשלטון במקומו, וב-1 בדצמבר אותה שנה מתה אף קרלוטה באמבואז. ב-14 בפברואר 1451 התחתנה קרלוטה עם לואי האחד עשר, מלך צרפת, ממנו נולדו לה 8 ילדים: לואי (1458–1460) ז'ואקים (1459) לואיז (1460) אן (1461–1522), התחתנה עם פייר השני, דוכס בורבון ז'אן (1464–1505), התחתנה עם לואי השנים עשר, מלך צרפת פרנסואה (1466) שארל (1470–1498), התחתן עם אן, דוכסית ברטאן פרנסואה (1472–1473) מדיה וקבצים בנושא קרלוטה מסבויה בוויקישיתוף קרלוטה מסבויה, באתר "Find a Grave" (באנגלית)
צרינג טובגה

ליונפו צרינג טובגה (בדזונגקה: ཚེ་རིང་སྟོབས་རྒྱས།, באנגלית: Tshering Tobgay, נולד ב-19 בספטמבר 1965) הוא פוליטיקאי ואקולוג בהוטני, שכיהן בשנים 2013–2018 כראש ממשלת ממלכת בהוטן. הוא מנהיג המפלגה הדמוקרטית של בהוטן. בשנים 2008–2013 היה יושב ראש האופוזיציה באספה הלאומית של ארצו. טובגה הוא מהנדס מכונות ואיש מנהלה בהכשרתו. טובגה נולד במשפחה בת שישה ילדים. אביו היה אחד הלוחמים הראשונים בצבא המלכותי הבהוטני. אמו השתתפה במיזם בניית הכביש הראשון שחיבר את בהוטן עם הודו. טובגה למד בפנימייה התיכונית ד"ר גרהם בקלימפונג בהודו, בהרי הימלאיה המזרחיים. בשנת 1990 בעזרת מלגה מטעם האו"ם הוא סיים תואר ראשון בהנדסת מכונות בבית הספר להנדסה סוונסון של אוניברסיטת פיטסבורג בארצות הברית. בהמשך סיים תואר שני במנהל ציבורי בבית הספר למנהל על שם ג'ון פ. קנדי באוניברסיטת הרווארד. בשנים 1991–1999 עבד באגף לחינוך מקצועי וטכני במחלקת החינוך הבהוטנית. בשנים 1999–2003 הוא הקים וניהל את הרשות הלאומית להכשרה טכנית. בשנים 2003–2007 פעל טובגה במנהל מחלקת משאבי אנוש של המשרד לעבודה ולמשאבי אנוש של בהוטן. הוא התפטר בפברואר 2007 ונכנס לפוליטיקה מתוך כוונה להשתמש בכישוריו למען יישום המדיניות החדשה בממלכה, אחרי שב-2008 השכין בה המלך ג'יגמה קיזר נאמגייל ואנגצ'וקן משטר דמוקרטי תחת מונרכיה חוקתית. הוא נמנה עם מייסדי המפלגה הדמוקרטית של בהוטן ורשם אותה כמפלגה הפוליטית הרשמית הראשונה. באספה הלאומית בבחירות משנת 2008 השיגה המפלגה רק שני מושבים, כשטובגה נבחר באחד מהם. ב-2009 עם התפטרות מנהיג המפלגה הדמוקרטית, סנגאי נגדופ, ירש טובגה את תפקידיו. אחרי הבחירות משנת 2013 נבחר טובגה לראש ממשלת בהוטן בבחירות חשאיות. במערכת הבחירות התמקד בשיפור רמת החיים של החקלאים, הבטיח לצייד את הכפרים במכונות חקלאיות וכלי רכב חיוניים ולהקים צי הצלה של שני מסוקים. הוא הבטיח לשקם את כלכלת המדינה, לשפר את מערכת החינוך ולחזק את הרשויות המקומיות. בכניסה לתפקיד תיאר את אתגרי ממשלתו: חובות המדינה, משבר המטבע עם המחסור ברופיות הודיות, האבטלה והעלייה בשחיתות. טובגה המשיך לדגול במדיניות ארצו לטיפוח מדד האושר הלאומי הגולמי. 2008 - הצעיף לונגמאר הכתום מידי מלך בהוטן 2014 - הצעיף לונגמאר האדום מידי מלך בהוטן מדיה וקבצים בנושא צרינג טובגה בוויקישיתוף אתר האינטרנט הרשמי של צרינג טובגה (באנגלית) צרינג טובגה, ברשת החברתית פייסבוק צרינג טובגה, ברשת החברתית אקס (טוויטר) צרינג טובגה, ברשת החברתית LinkedIn צרינג טובגה, סרטונים בערוץ היוטיוב במגזין דיפלומט קואנסל חדשות
מארי מבורגונדי, דוכסית סבויה

מארי מבורגונדי, דוכסית סבויה (בצרפתית: Marie de Bourgogne‏; ספטמבר 1386 - 8 באוקטובר 1422), הייתה בתו של פיליפ השני, דוכס בורגונדיה, ואשתו של אמדאו השמיני, דוכס סבויה. מארי נולדה בספטמבר 1386 בדיז'ון, לפיליפ השני, דוכס בורגונדיה ולמרגריט השלישית, רוזנת פלנדריה, בתם של לואי השני, רוזן פלנדריה ומרגרט מבראבאנט, רוזנת פלנדריה. ב-30 באוקטובר 1401 התחתנה מארי עם אמדאו השמיני, רוזן סבויה, ממנו נולדו לה 9 ילדים. בשנת 1416 העלה זיגיסמונד, קיסר האימפריה הרומית הקדושה את אמדאו למעמד של דוכס, ובשנת 1418 איחד אמדאו את כל נחלות בית סבויה לאחר מותו של לודוביקו מסבויה-אכאיה. ב-8 באוקטובר 1422 מתה מארי בתונון-לה-בן, והיא בת 36 שנים. לאחר מות מארי הקים אמדאו את מסדר סנטי מאוריציו ולצארו יחד עם 6 אבירים אחרים, וחי עמם בהתבודדות בקסטלו די ריפאליה על יד ז'נבה. בשנת 1439 נבחר אמדאו על ידי ועידת בזל לאנטי-אפיפיור בשם פליקס החמישי לאאוגניוס הרביעי, ובעקבות כך מסר אמדאו את דוכסות סבויה לבנם לודוביקו, דוכס סבויה. אמדאו כיהן כאפיפיור עד לאפריל 1449, וב-7 בינואר 1451 הוא מת בקסטלו די ריפאליה. ב-30 באוקטובר 1401 התחתנה מארי עם אמדאו השמיני, דוכס סבויה, ממנו נולדו לה 9 ילדים: מרגריטה מסבויה (1405–1418). אנטוניו מסבויה (1407). אנטוניו מסבויה (1408). מריה מסבויה, דוכסית מילאנו (1411–1469), התחתנה עם פיליפו מריה ויסקונטי, דוכס מילאנו. אמדאו, נסיך פיימונטה (1412–1431). לודוביקו, דוכס סבויה (1413–1465). בונה מסבויה (1415–1430). אוגו מסבויה (1415–1439). פיליפו, רוזן ז'נבה (1417–1444). מרגריטה מסבויה, דוכסית אנז'ו (1420–1479), התחתנה עם לואיג'י השלישי, מלך נאפולי, ולאחריו התחתנה עם לודוויג הרביעי, הנסיך הבוחר מפפאלץ, ולאחריו התחתנה עם אולריך החמישי, רוזן וירטמברג. מדיה וקבצים בנושא מארי מבורגונדי, דוכסית סבויה בוויקישיתוף
ויטבסק (כדורגל)

ויטבסק (בבלארוסית: ФК Віцебск) הוא מועדון כדורגל בלארוסי מהעיר ויטבסק. נוסד בשנת 1960 ומתמודד בליגת העל הבלארוסית. התואר היחיד שלו הוא זכייה בגביע הבלארוסי בעונת 1998. "הדגל האדום" (1960-1963) "דווינה" (1963-1985) "ויטיאז" (1985-1988) "KIM" (1989-1994) "דווינה" (1994-1995) "לוקומוטיב-96" (1996-2002) לוקומוטיב (2003-2007) "ויטבסק" (2007 - ואילך ) הליגה הבלארוסית הראשונה: זכייה (1): 2003 הגביע הבלארוסי: זכייה (1): 1998 אתר האינטרנט הרשמי של ויטבסק ויטבסק, ברשת החברתית אקס (טוויטר) פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא מועדוני כדורגל ובנושא בלארוס. אתם מוזמנים לתרום לוויקיפדיה ולהרחיב אותו.
דאגמאר לואיז, נסיכת דנמרק

דאגמאר לואיז אליזבת, נסיכת דנמרק (בדנית: Prinsesse Louise Elisabeth at Danmark;‏ 23 במאי 1890 – 11 באוקטובר 1961), הייתה בתו של פרדריק השמיני, מלך דנמרק. דאגמאר נולדה ב-23 במאי 1890 בארמון שרלוטנלונד, קופנהגן, לפרדריק, נסיך הכתר של דנמרק, בנו הבכור של כריסטיאן התשיעי, מלך דנמרק, וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד, והיא נקראה על שם דודתה הקיסרית דאגמאר, נסיכת דנמרק (מריה פיודורובנה), אשתו של אלכסנדר השלישי, קיסר רוסיה. בשנת 1906 מת סבה כריסטיאן התשיעי, ואביה עלה לשלטון במקומו. ב-23 בנובמבר 1922 התחתנה דאגמאר עם יורגן קסטנסקולד, שהיה ממשפחת אצולה דנית ותיקה, שהייתה נאמנה לבית המלוכה במשך דורות, ונולדו להם 5 ילדים. ב-11 באוקטובר 1961 מתה דאגמאר בקונגסטדלונד, ובעת מותה הייתה הילדה האחרונה של פרדריק השמיני, מלך דנמרק שנותרה בחיים. ב-23 בנובמבר 1922 התחתנה דאגמאר עם יורגן קסטנסקולד, ממנו נולדו לה 5 ילדים: קרל קסטנסקולד (1923–2006) כריסטיאן קסטנסקולד (נולד ב-1926) יורגן קסטנסקולד (1928–1964) דאגמאר קסטנסקולד (1930–2013) כריסטיאן פרדריק קסטנסקולד (1931–1937) מדיה וקבצים בנושא דאגמאר לואיז, נסיכת דנמרק בוויקישיתוף דאגמאר לואיז, נסיכת דנמרק, באתר "Find a Grave" (באנגלית)
קארל ארנסט

קארל גוסטב ארנסט (בגרמנית: Karl Gustav Ernst;‏1 בספטמבר 1904 - 30 ביוני 1934) היה קצין גרמני באס אה בעל דרגת גרופנפיהרר, בתחילת שנת 1933 עמד בראש מטה הארגון בברלין. לפני שהצטרף למפלגה הנאצית עבד בתור נער מעלית בבית מלון וכשומר במועדון לילה הומוסקסואלי. יש הטוענים כי היה זה ארנסט, יחד עם מספר שותפיו מהאס אה, שיצא מפתח סודי במבנה והבעיר את הרייכסטאג בליל ה-27 בפברואר 1933. אין הוכחה ישירה לכך: הנס ברנד גיזביוס האשים את גבלס בתכנון ההצתה, רודולף דילס הצהיר שגרינג ידע איך ומתי האש אמורה להתלקח ואילו פרנץ האלדר אמר שהוא שמע את גרינג לוקח אחריות על המעשה. אולם, איאן קרשו, היסטוריון בריטי, ציין שמרבית ההיסטוריונים אוחזים בדעה כי מרינוס ואן דר לובה ההולנדי הוא זה שהצית את הרייכסטאג. ב-30 ביוני 1934 נישא, ותכנן לנסוע מברמן למדיירה לירח דבש. ארנסט רהם, מנהיג האס אה, אשר ידועה הייתה כוונתו לחולל מהפכה סוציאליסטית ברייך השלישי שתתפוס את מקומם של הכוחות השמרנים בעסקים ובממשלה. מחשש שהאס אה יתמזג עם הרייכסווהר ויהיה לארגון הצבאי החזק והגדול ביותר בגרמניה, קצינים ובכירים בצבא הגרמני ובקריגסמרינה ביקשו לחסלו. אדולף היטלר החל בהשמדת האס האה במאורע שנודע כליל הסכינים הארוכות. הטיהור נמשך עד ה-2 ביולי. ארנסט נעצר בברמרהאפן יחד עם אשתו וחברו מרטין קירשבאום, בבואו לצאת מן המדינה לירח הדבש באונייה. לאחר מכן הוא הועבר לידי יחידת הקומנדו של האס אס בפיקודו של קורט גילדיש, הוטס בחזרה לברלין, נלקח לצריפי דיוויזיית האס אס לייבשטנדרטה והוצא להורג בידי כיתת יורים בשעות הערב של ה-30 ביוני. לפי רישומי הגסטפו, ארנסט היה אחד מ-14 גרמנים שהוצאו להורג על ידי הלייבשטנדרטה של היטלר. מדיה וקבצים בנושא קארל ארנסט בוויקישיתוף https://archive.org/stream/in.ernet.dli.2015.149663/2015.149663.Inside-Europe#page/n77/mode/2up http://spartacus-educational.com/Karl_Ernst.htm
תירה, נסיכת דנמרק (1880–1945)

תירה, נסיכת דנמרק (בדנית: Prinsesse Thyra at Danmark;‏ 14 במרץ 1880 – 2 בנובמבר 1945), הייתה בתו של פרדריק השמיני, מלך דנמרק. תירה נולדה ב-14 במרץ 1880 בארמון שרלוטנלונד, קופנהגן, לפרדריק, נסיך הכתר של דנמרק, בנו הבכור של כריסטיאן התשיעי, מלך דנמרק, וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד, והיא נקראה על שם דודתה תירה, נסיכת דנמרק, אשתו של ארנסט אוגוסט, נסיך הכתר של הנובר. בשנת 1906 מת סבה כריסטיאן התשיעי, ואביה עלה לשלטון במקומו. בצעירותה ניהלה תירה רומן עם רופא החצר נילס אילסו, אולם כשהתגלה הדבר הוא הורחק מיידית מהארמון. תירה נותרה רווקה כל ימיה, ואף לא מילאה תפקידים משמעותיים בחצר המלוכה, וב-2 בנובמבר 1945 היא מתה בקופנהגן. מדיה וקבצים בנושא תירה, נסיכת דנמרק בוויקישיתוף תירה, נסיכת דנמרק, באתר "Find a Grave" (באנגלית)
גוסטב, נסיך דנמרק

גוסטב, נסיך דנמרק (בדנית: Prins Gustav at Danmark;‏ 4 במרץ 1887 – 5 באוקטובר 1944), היה בנו של פרדריק השמיני, מלך דנמרק. גוסטב נולד ב-4 במרץ 1887 בארמון שרלוטנלונד, קופנהגן, לפרדריק, נסיך הכתר של דנמרק, בנו הבכור של כריסטיאן התשיעי, מלך דנמרק, וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד. בשנת 1906 מת סבו כריסטיאן התשיעי, ואביו עלה לשלטון במקומו. בשנת 1935 היה גוסטב סנדקו של אלכסנדר פון שאלבורג, בנו של כריסטיאן פרדריק פון שאלבורג, יחד עם בת דודתו אולגה אלכסנדרובנה, הנסיכה הגדולה של רוסיה ובעלה ניקולאי קוליקובסקי. גוסטב נותר רווק כל חייו, וב-5 באוקטובר 1944 הוא מת בקופנהגן. מדיה וקבצים בנושא גוסטב, נסיך דנמרק בוויקישיתוף גוסטב, נסיך דנמרק, באתר "Find a Grave" (באנגלית)
שפך נהר

המונח "אסטואר" מפנה לכאן. לערך העוסק במחוז בגבון, ראו אסטואר (מחוז). שפך נהר, או "אסטואר" (באנגלית: Estuary), מציין את מקום המפגש של מי הנהר עם קו הסיום שלו בים או באגם. אם שפך הנהר פתוח לרווחה, נוצר במקום נמל טבעי ונוח. בשפכי נהר כאלה הוקמו נמלי הערים רוטרדם, ניו יורק, בואנוס איירס, לונדון, מומבאי, המבורג ואנטוורפן ועוד. בשפך נהר שצורתו משולשת דוגמת דלתה, נערמים משקעי חול ובוץ שהנהר סחף בדרכו מן ההרים אל החוף. מצבורים אלה יהפכו לשטח יבשתי נוסף, ההולך וגדל וממלא בעפר את הדלתה. נהר גדול הנשפך לים "ממתיק" את המים המלוחים מרחק רב אל תוך הים, ואילו בנחל קטן משתנה מליחות המים סמוך לשפכו ככל שזה קרוב אליו. יצורים רבים הסתגלו לחיים בשפך הנחל והם עמידים לטווח מליחויות רחב. לעומת זאת, ישנם יצורים שהסתגלו לקיום בדרגת מליחות מסוימת שבין מים מתוקים למי ים, וחוקר מיומן יוכל להבחין בחיגור הנוצר ממקום השפך אל מעלה הנחל. בחיגור שכזה אפשר למצוא יצורים המצויים בתחום מחיה מצומצם ולא עוזבים אותו ואף אינם מתערבבים עם יצורים בתחום מחיה אחר, הסמוך אליהם. ישנם סוגים שונים של שפכי נהר, בהם המים מתוקים ומלוחים לסירוגין, בדרך כלל בהשפעת הגאות והשפל, בהם המליחות גבוהה יותר אף מהמליחות בים, עקב התאדות מרובה – סוג זה נמצא באזורים מדבריים, וסוגים נוספים. שפך נהר שצורתו כמשפך – מין משולש שבסיסו כלפי הים וקודקודו במעלה נהר, נפוץ בעולם. צורת נוף זו נוצרת מפעילותם של מי הנהר וגלי הים אשר שוחקים את גדות הנהר הקרובות אל אזור השפך ובמהלך הזמן מרחיבות אותו מעת לעת. התרחבות של שפך הנהר והפיכתו לצורה של משפך מתרחשת באזורים בהם הגאות והשפל חזקים והנהר אינו מסיע די סחף ליצירת דלתה. בנוסף לכך נוצר גבול בתוך הים כתוצאה מהשפך הבנוי מאיים וגבעות תת-ימיות. מפרץ סנט לורנס הוא האסטואר הגדול בעולם וריו דה לה פלטה הוא האסטואר הרחב ביותר בעולם, כ-300 ק"מ. ישנן צורות נוספות של שפכי נהר כמו פיורדים – הנוצרים כתוצאה מתנועת קרחונים קדומה, תעלות – הנוצרות כתוצאה מתנועות טקטוניות ומבנה הקרקע וכן צורות אחרות. חברת בעלי החיים בשפך הנהר והנחל: שפרירית סרטן נחלים נאווית שחף אגמים שקנאי תנין אמריקני דלתה שפך נהר, באתר אנציקלופדיה בריטניקה (באנגלית)
לואיז, נסיכת דנמרק (1875–1906)

לואיז, נסיכת דנמרק (בדנית: Prinsesse Ingeborg af Danmark;‏ 17 בפברואר 1875 – 4 באפריל 1906), הייתה בתו של פרדריק השמיני, מלך דנמרק. לואיז נולדה ב-17 בפברואר 1875 בארמון שרלוטנלונד, קופנהגן, לפרדריק, נסיך הכתר של דנמרק וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד. ב-5 במאי 1896 התחתנה לואיז עם פרידריך, נסיך שאומבורג-ליפה, ממנו נולדו לה 3 ילדים. נישואי השניים לא היו מוצלחים, ולואיז בילתה זמן רב בביקורים אצל משפחתה, שהתמשכו כחודשיים-שלושה כל פעם, ובנוסף גם אביה היה בא לבקר אותה כל שנה. ב-29 בינואר 1906 מת סבה כריסטיאן התשיעי, מלך דנמרק, ואביה עלה לשלטון במקומו כפרדריק השמיני, מלך דנמרק. ב-4 באפריל אותה שנה מתה לואיז בפתאומיות בארמון ראטייבוריצ'ה מדלקת קרום המוח, וכמה שעות לאחר מכן מת גם חמיה וילהלם, נסיך שאומבורג-ליפה. ב-5 במאי 1896 התחתנה לואיז עם פרידריך, נסיך שאומבורג-ליפה, ממנו נולדו לה 3 ילדים: מארי לואיז, נסיכת שאומבורג-ליפה (1897–1938), התחתנה עם פרידריך זיגיסמונד, נסיך פרוסיה כריסטיאן, נסיך שאומבורג-ליפה (1898–1974), התחתן עם פאודורה, נסיכת דנמרק סטפני, נסיכת שאומבורג-ליפה (1899–1925), התחתנה עם ויקטור אדולף, נסיך בנטהיים ושטיינפורט מדיה וקבצים בנושא לואיז, נסיכת דנמרק בוויקישיתוף לואיז, נסיכת דנמרק, באתר "Find a Grave" (באנגלית)
פרידריך, נסיך שאומבורג-ליפה

פרידריך, נסיך שאומבורג-ליפה (בגרמנית: Friedrich, Prinz zu Schaumburg-Lippe; ‏30 בינואר 1868 - 12 בדצמבר 1945), היה חתנו של פרדריק השמיני, מלך דנמרק. פרידריך נולד ב-30 בינואר 1868 בארמון ראטייבוריצ'ה שבבוהמיה, לווילהלם, נסיך שאומבורג-ליפה ולבטילדיס, נסיכת אנהלט-דסאו, בתם של פרידריך אוגוסט, נסיך אנהלט-דסאו ומריה לואיזה שרלוטה, נסיכת הסן-קאסל. ב-5 במאי 1896 התחתן פרידריך עם לואיז, נסיכת דנמרק, בתם של פרדריק השמיני, מלך דנמרק ולוביסה, נסיכת שוודיה, ממנה נולדו לו 3 ילדים. ב-4 באפריל 1896 מתה לואיז בפתאומיות בארמון ראטייבוריצ'ה מדלקת קרום המוח, וכמה שעות לאחר מכן מת גם אביו וילהלם, נסיך שאומבורג-ליפה. ב-26 במאי 1909 התחתן פרידריך בשנית בדסאו עם אנטוינטה, נסיכת אנהלט, בתם של לאופולד, נסיך הכתר של אנהלט ואליזבת, נסיכת הסן, ממנה נולדו לו 2 ילדים. לאחר מלחמת העולם השנייה התגורר פרידריך בקודובה זדרוי, פולין, סמוך לגבול עם גרמניה המזרחית, שם הוא מת ב-12 בדצמבר 1945. ב-5 במאי 1896 התחתן פרידריך עם לואיז, נסיכת דנמרק, בתם של פרדריק השמיני, מלך דנמרק ולוביסה, נסיכת שוודיה, ממנה נולדו לו 3 ילדים: מארי לואיז, נסיכת שאומבורג-ליפה (1897–1938), התחתנה עם פרידריך זיגיסמונד, נסיך פרוסיה כריסטיאן, נסיך שאומבורג-ליפה (1898–1974), התחתן עם פאודורה, נסיכת דנמרק סטפני, נסיכת שאומבורג-ליפה (1899–1925), התחתנה עם ויקטור אדולף, נסיך בנטהיים ושטיינפורט ב-26 במאי 1909 התחתן פרידריך עם אנטוינטה, נסיכת אנהלט, בתם של לאופולד, נסיך הכתר של אנהלט ואליזבת, נסיכת הסן, ממנה נולדו לו 2 ילדים: לאופולד, נסיך שאומבורג-ליפה (1910–2003) וילהלם, נסיך שאומבורג-ליפה (1912–1938) מדיה וקבצים בנושא פרידריך, נסיך שאומבורג-ליפה בוויקישיתוף פרידריך, נסיך שאומבורג-ליפה פרידריך, נסיך שאומבורג-ליפה, באתר "Find a Grave" (באנגלית)
מאדאם מסייה

מאדאם מסייה (בצרפתית: Madame Monsieur) הם צמד צרפתי. הם ייצגו את צרפת באירוויזיון 2018 עם השיר "Mercy". אמילי סאת - זמרת ז'אן-קארל לוקאס - גיטריסט הצמד נבחר ב-27 בינואר 2018 לייצג את צרפת בתחרות "דסטינסיון: אירוויזיון" ששודרה בערוץ France 2 שתפקדה כתחרות קדם-האירוויזיון של צרפת. הצמד ביצע במהלך התחרות את השיר "Mercy", אותו כתב בעצמו. ב-12 במאי 2018 הופיע הצמד בגמר של האירוויזיון, בו דורג במקום ה-13 (מתוך 26 מדינות בסך הכול). שנה לאחר מכן, הצמד כתב את השיר "Roi" ביחד עם בילאל חסאני (המבצע שלו). השיר נבחר לייצג את צרפת באירוויזיון 2019 והגיע בגמר התחרות למקום ה-16. חסאני נכנס ישירות לגמר היות שצרפת היא אחת מחמש המדינות המממנות העיקריות של איגוד השידור האירופי. 2016: Tan-dem 2018: Vu d'ici מדיה וקבצים בנושא מאדאם מסייה בוויקישיתוף אתר האינטרנט הרשמי של מאדאם מסייה מאדאם מסייה, ברשת החברתית פייסבוק מאדאם מסייה, ברשת החברתית אקס (טוויטר) מאדאם מסייה, ברשת החברתית אינסטגרם מאדאם מסייה, סרטונים בערוץ היוטיוב מאדאם מסייה, באתר אפל מיוזיק (באנגלית) מאדאם מסייה, באתר ספוטיפיי מאדאם מסייה, באתר Last.fm (באנגלית) מאדאם מסייה, באתר AllMusic (באנגלית) מאדאם מסייה, באתר MusicBrainz (באנגלית) מאדאם מסייה, באתר דיזר מאדאם מסייה, באתר Discogs (באנגלית) מאדאם מסייה, באתר Genius ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דניס גוף

דניס גוף (באנגלית: Denise Gough; נולדה ב-28 בפברואר 1980) היא שחקנית אירית. גוף נולדה בעיר אניס שבמחוז קלייר. היא האחות הבכורה של השחקנית קלי גוף. ב-2003 למדה גוף ב-Academy of Live and Recorded Arts. היא מוכרת מהופעותיה בתיאטרון ובטלוויזיה, בין השאר במחזה "The Painter" (ב-2011) וסדרת הדרמה "Messiah V: The Rapture". ב-2012 הייתה גוף מועמדת לפרס מילטון שולמן על השחקנית החדשה המצטיינת במסגרת פרסי התיאטרון של האיבנינג סטנדרד על הופעתה במחזה "תשוקה בצל האילנות" מאת יוג'ין או'ניל שהוצג בתיאטרון ליריק המרסמית', ובמחזה "Our New Girl at" מאת ננסי האריס שהועלה בתיאטרון בוש. ב-2014 שיחקה גוף בתפקיד ג'וליה במחזה "הדוכסית ממאלפי" בהפקת הבכורה בתיאטרון סם וונאמייקר פלייהאוס בלונדון. בספטמבר 2015 הציגה הופעה "מחשמלת" בתיאטרון הלאומי במחזה "People, Places and Things," מאת דאנקן מקמילן בבימויו של ג'רמי הרין. היא גילמה שוב את אותה דמות במרץ 2016 בהפקה שהוצגה בתיאטרון וינדהאם. על הופעתה זו זכתה גוף בפרס לורנס אוליבייה לשחקנית הטובה ביותר. באפריל 2017 חזרה להופיע בתיאטרון הלאומי בתפקיד הרפר בהפקה מחודשת של מריאן אליוט למחזה "מלאכים באמריקה" מאת טוני קושנר, עליו זכתה בשנת 2018 בפרס לורנס אוליבייה לשחקנית הטובה ביותר בתפקיד משנה. ב-2018 חזרה וגילמה את הרפר בברודוויי יחד עם רוב שחקני הצוות המקורי. 2015 - פרס חוג מבקרי התיאטרון לשחקנית הטובה ביותר 2016 - פרס לורנס אוליבייה לשחקנית הטובה ביותר 2018 - פרס לורנס אוליבייה לשחקנית הטובה ביותר בתפקיד משנה מדיה וקבצים בנושא דניס גוף בוויקישיתוף דניס גוף, במסד הנתונים הקולנועיים IMDb (באנגלית) דניס גוף, באתר "אידיבי", מאגר הידע העברי לקולנוע ישראלי ועולמי דניס גוף, באתר AllMovie (באנגלית) דניס גוף, באתר Rotten Tomatoes (באנגלית) דניס גוף, באתר Metacritic (באנגלית) דניס גוף, במסד הנתונים הקולנועיים KinoPoisk (ברוסית) דניס גוף, באתר אפל מיוזיק (באנגלית) Denise Gough, IMDb "London Evening Standard Theatre Awards 2012 - Longlist revealed". London Evening Standard. 29 באוקטובר 2012. נבדק ב-25 בספטמבר 2015. {{cite news}}: (עזרה) Coveney, Michael (16 בינואר 2014). "The Duchess of Malfi (Sam Wanamaker Playhouse)". What's On Stage. נבדק ב-27 במאי 2014. {{cite web}}: (עזרה) Clapp, Sussannah (6 בספטמבר 2015). "People, Places & Things review — a career-changing performance". The Observer. נבדק ב-22 בספטמבר 2015. {{cite news}}: (עזרה) Adler and Gibb review – a high-concept satire on the cult of the artist Mark Brown Arts correspondent. "Denise Gough wins top theatre award after almost quitting acting | Stage". The Guardian. נבדק ב-2017-04-12.